པའི་མཐར
སྟེསྙིང་།སྙིང་པ།རྩ་སྔགས་རྣམས་གྱེན་འགྲེང་འོད་ཟེར་ལྔ་འཕྱོ་བས་བསྐོར་ནས་བཟླ་སྟེ།འོས་ཀྱང་གཙོ་བོའི་སྔགས་རྡོ་རྗེའི་ལྟེ་བའམ།གདན་གྱི་སྟེང་གང་ལ་འགོད་པ་མི་གསལ་ཡང་གང་རུང་གིས་ཆོག་པར་མངོན་ནོ།།དེ་ཡང་བཛྲ་དྷིཀ་ཅེས་པའམ་ཨོཾ་བཛྲ་དྷྲྀ་ཀ་ཧཱུཾ་ཞེས་པ་ཉེ་སྙིང་།མཚན
སྔགས་འབྲུ་གསུམ་དང་སྤེལ་བ་སྙིང་པོ།ཀཾ་ཀ་ནིའི་སྔགས་རྩ་སྔགས་སུ་བཤད་པ་ལྟར་རོ།།དེའི་ཚེ་ཡུམ་གྱི་ལུས་ལ་བཀོད་པའི་མི་བསྐྱོད་པའི་ཐུགས་ཁར་ཉི་གདན་གྱི་སྟེང་དུ་ས་བོན་སྔགས་པཕྲེང་དང་བཅས་པ་བསམ་དགོས་པར་བཤད།ལྷ་གང་དང་གང་གི་སྔགས་བཟླ་བའི་ཚེ་གཙོ་བོ
ཡབ་ཡུམ་གྱི་ལུས་ལ་བཀོད་པའི་རང་འདྲའི་ལྷ་རྣམས་ཀྱི་ཐུགས་ཁར།ཞི་དྲག་གི་ཁྱད་པར་གྱིས་ཟླ་ཉིའི་གདན་ན་མ།ཟླ་གདན་གྱི་སྟེང་གི་ས་བོན་གྱི་མཐར་རང་རང་གི་སྔགས་ཀྱིས་བསྐོར་བར་བསམས་ནས་བཟླ་དགོས་སོ།།རིགས་ལྔའི་རྩ་སྔགས་རྣམས་རྩ་རྒྱུད་ལས་མི་གསལ་ཡང་སྤྱི་འགྲོ་ལྟར
རོ།།དམིགས་པ་ནི་ལྷརང་རང་གི་ས་བོན་ལས་ལྷ་རང་རང་གིས་གཙོ་བོ་བྱས་པའི་དཀྱིལ་འཁོར་རྫོགས་པའམ་རང་འདྲ་དཔག་མེད་སྤྲོ་བལྔའི་དམིགས་པ་བྱ།ལྷའི་རྣམ་པ་གསལ་ཞིང་ང་རྒྱལ་བརྟན་པ་ཉིས་ཚོགས་དགོས་ཀྱང་ད་ལྟའི་གང་ཟག་བློ་དམན་པས་དམིགས་པ་མི་གསལ་བའི་ཚེའང
ང་རྒྱལ་བརྟན་པོ་ནི་ཅིས་ཀྱང་བྱ་དགོས་སོ།།གཙོ་འཁོར་ཐམས་ཅད་རྒྱུད་གཅིག་ཅིང་བདེ་སྟོང་གི་ངོ་བོར་བལྟ་ཞིང་།སྔགས་གང་བཟླ་ཡང་ལྷ་ཐམས་ཅད་ཀྱི་ཞལ་ནས་འདོན་པར་བསམས་ན་འགྱུར་ཆེ།འཕྲེང་རྡོག་འདྲེན་པའི་ཚེ་དཀྱིལ་འཁོར་བའམ་ལྷ་རེ་རེ་ཆད་ནས་རང་གི་སྙིང་གའི་ས་བོན་ལ་ཐིམ

ར་བསམ།གྲངས་ཀྱི་བསྟེན་པ་ནི་གཙོ་བོ་ལ་འབུམ།འཁོར་རྣམས་ལ་ཁྲི།ཀླུ་བྱང་གིས་བཤད་པ་ལྟར་དེ་ཉིད་རབ་གསལ་གྱི་དགོངས་པས།བགེགས་མཐར་བྱེད་ཀྱི་འཕྲེང་སྔགས་ཁྲི།ཡེ་ཤེས་འབེབས་སྔགས་འབུམ།དེའི་བཅུ་ཆའི་སྦྱིན་བསྲེག་བྱ་བ་ནི་རབ་ཡིན་ཡ།སྔགས་རིས་ལྷར་སྤྱི་འགྲོར
དབང་དུ་བྱས་ཚེ་གཞན་སྔ་མ་ལྟར་ལ།བགེགས་མཐར་བྱེད་ཀྱི་སྔགས་གཉིས་གང་རུང་དང་ཡེ་ཤེས་འབེབས་སྔགས་གཉིས་ཁྲི།བསྙེན་པའི་ཁ་སྐོང་གི་སྦྱིན་སྲེག་ཅི་འགྲུབ་ཀྱིས་ཀྱང་རུང་བར་མངོན།གསུམ་པ་ནི།ཡབ་ཡུམ་སྙོམས་པར་ཞུགས་པའི་རྐྱེན་གྱིས་ཞེས་སོགས་ལྟར་བྱ་བ་ཡིན་པ།
དེ་ཡབ་ཡུམ་ཕན་ཚུན་སྙོམས་པར་ཞུགས་པས་དེས་རྐྱེན་བྱས་ཏེ་ཡུམ་ནས་རིམ་གྱིས་འོད་གསལ་དུ་སྡུད་པ་ཡིན་ལ།འདིར་ལྷ་ཐམས་ཅད་སྡུད་པ་མིན་གྱི་གཙོ་བོ་ཡབ་ཡུམ་གྱི་སྣང་བ་ཙམ་བསྡུས་ནས་སྟོང་པར་བསམ་པ་ལ་འོད་གསལ་དུ་བཏགས་པའོ།།དེའི་ཚེ་གཟུགས་སྐུའི་སྣང་བ
བསྡུས་ནས་ཆོས་སྐུ་འགའ་ཞིག་གི་ངང་དུ་ཆུ་ལ་ཆུ་བཞག་པའི་ཚུལ་གྱིས་མི་སྣང་བ་ལྟར་བཞུགས་པར་བསམ་པ་ནི།སྒྱུ་ལུས་འོད་གསལ་དུ་འཇུག་པའི་དགེ་རྩ་སྨིན་བྱེད་དང་།མཆོག་གི་སྤྲུལ་པའི་སྐུ་ནི་གདུལ་བྱའི་དབང་གིས་སྐུའི་སྣང་བ་བསྡུས་ཏེ་མྱ་ངན་ལས་འདའ་བའི་ཚུལ་སྟོན་པ་དང
མཐུན་པ་སོགས་ཀྱི་ཆེད་དོ།།དེ་ནས་ལྷ་མོ་བཞིས་སེམས་ཅན་གྱི་དོན་དུ་གཙོ་བོ་འོད་གསལ་ཡས་བཞེངས་པར་བསྐུལ་བ་ནི།འོད་གསལ་ལས་སྒྱུ་ལུས་འགྲུབ་པའི་དགེ་རྩ་སྨིན་བྱེད་དང་།མཆོག་གི་སྤྲུལ་སྐུས་སླར་ཞིང་གཞན་དུ་སེམས་ཅན་གྱི་དོན་དུ་འཚང་རྒྱ་བའི་ཚུལ་སྟོན་པ་དང་
ཆོས་མཐུན་པ་དང་།དེའི་རྒྱུད་སྨིན་བྱེད་ཀྱི་ཆེད་དོ།།བསྐུལ་ཚིག་གི་དོན་ནི་གཞན་དུ་ཤེས་པར་བྱ་ལ།སྤྱན་མས།སེམས་ཅན་ཁམས་ན་གནས་ཀྱི་དབང་ཕྱུག་ཞེས་སོགས་ཚིགས་བཅད་གཅིག་དང་།མཱ་མ་ཀཱིས།རྡོ་རྗེའི་སྐུ་ཁྱོད་ཞེས་སོགས་དང་།གོས་དགར་མོས།ཁྱོད་ནི་རྡོ་རྗེ་གསུང

སྟེ་ཞེས་སོགས་དང་།སྒྲོལ་མས་ཁྱོད་ནི་རྡོ་རྗེ་འདོད་པ་ཞེས་སོགས་ཀྱིས་བསྐུལ་པ་སྟེ།རིམ་བཞིན་བྱམས་དང་སྙིང་རྗེ་དང་དགའ་བ་དང་བཏང་སྙོམས་ཚད་མེད་ཀྱི་ངོ་བོ།གསོན་པར་མཆི་བཞེད་ན་ཞེས་པ་ནི།ཁྱོད་འོད་གསལ་མཱ་བཞེངས་ན་ལྷ་མོ་བདག་གསོན་པར་མི་
གྱུར་ར་བས་པ་དག་གསོན་པོར་གནས་པར་བཞེད་ན་ཞེས་པའོ།།འདི་དག་གི་དོན་ནི།སྒྲོན་གསལ་ལས་བཤད་ཅིང་།ནོར་བཟང་རྒྱ་མཚོའི་བསྐྱེད་རིམ་ཊིཀྐ་ལས་གསལ་བར་འགྱུར་རོ།།བཞི་པ་ནི།མི་བསྐྱོད་རྡོ་རྗེ་ཡེ་ཤེས་ཆེ།།ཞེས་སོགསང་པོ་ལོ་ཀ་ལྔས་བསྟོད་པ་ཡིན་ལ།ཚིག
དོན་ནི་བཤད་མ་ཐག་པའི་གཞུང་གཉིས་ན་གསལ་བས་དེར་བལྟའོ།།ཚིགས་བཅད་ལྔས་རིམ་པ་བཞིན་དུ་མི་བསྐྱོད་པ་རྣམ་སྣང་རིན་འབྱུང་འོད་དཔག་མེད་དོན་གྲུབ་སྟེ་རིགས་ལྔའི་སྒོ་ནས་བསྟོད་པ་ཡིན་ལ།དེ་གང་གིས་བསྟོད་པ་ནི།རྗེ་ནོར་བཟང་བ་དང་།བསོད་གྲགས་པས་འཁོར་ཐམས
ད་ཀྱིས་མགྲིན་གཅིག་ཏུ་གཙོ་བོ་ལ་རིགས་ལྔའི་ཡོན་ཏན་ཚང་བའི་སྒོ་ནས་བསྟོད་པར་བཤད་དེ།གཙོ་འཁོར་རྒྱུད་གཅིག་པའི་དབང་དུ་མཛད་པའོ།།འཁྲིད་ཡིག་ལས་མཆོད་པ་འབུལ་བའི་ཚེ་ལྷ་མོ་སྤྲོས་ཏེ་མཆོད་དགོས་པར་བཤད་པ་ལྟར་ན།ལྷ་མོ་སྤྲོས་ནས་བསྟོད་པས་ཀྱང་རུང
སྙམ་སྟེ།དང་པོ་སྦྱོར་བ་ཙམ་ལ་ནི་འཁོར་མི་འདུག་ཀྱང་།བསྟོད་པ་ཡོད་པའི་ཕྱིར་རོ།།དེ་ནས་ཕྱི་ནང་གསང་བ་དེ་ཁོ་ན་ཉིད་ཀྱི་མཆོད་པས་མཆོད་པར་བྱ་བ་ཡིན་པས།ཕྱི་མཆོད་ནི་མཆོད་ལྷ་མགྲོན་གྲངས་དང་མཉམ་པ་སྤྲོས་ཏེ་མཆོད་པའམ།ནམ་མཁའ་གང་བས་མཆོད་པར་བསགས
ནས་ཨོཾ་སརྦ་སོགས་བརྗོད།དེའི་ཚེ་དཀྱིལ་འཁོར་གྱི་ལྷ་གཞན་དང་ལུས་དཀྱིལ་མ་འཞུས་པར་ཡོད་ན་ཐམས་ཅད་ཚིམ་པར་བསམ་མོ།།ནང་མཆོད་ནི།བདག་ཉིད་ཀྱི་ལག་པ་གཡོན་པའི་མཐེ་བོང་ཡི་གེ་ཀྵི་དེ་ཡོངས་སུ་གྱུར་པ་ལས་ས་གཞི་དང་།མིང་མེད་སུམ།དེ་གུ

་ལས་རི་རབ་ཏུ་བསམས་ལ་རྒྱ་མཚོ་བསྲུབས་པའི་དབུས་ནས་བདུད་རྩི་བླངས་ཏེ་མཆོད་པའི་མོས་པ་བྱ།དེའི་ཚེ་རེ་མིག་དགུ་པའི་གདུང་ཟླུམ་གྱི་སྟེང་ངམ།ཕྱི་འཁྱམས་གྲུ་བཞི་པའི་ཁ་གདངས་ལ་སེར་གེའི་ཁྲིའི་སྟེང་དུ་དབུས་སུ་རང་གི་བླ་མ་དང་།དེའི་གཡས་སུ་དབང་བརྒྱུད
གཡོན་དུ་བཤད་བརྒྱུད་ཀྱི་བླ་མ་རྣམས་བཞུགས་པར་དམིགས་པའམ།མི་གསལ་ན་རང་གི་བླ་མ་དེ་ཐམས་ཅད་ཀྱིས་བསྐོར་ནས་བཞུགས་པའི་མོས་པ་བྱས་ཏེ།ལྷ་མོ་སྤྲོས་ནས་མཆོད་པར་བསམས་ལ་མཚན་གྱི་མཐར་འབྲུ་གསུམ་བཏགས་ནས་རིམ་གྱིས་འབུལ།དེ་ནས་བསྒོམ
འི་དཀྱིལ་འཁོར་བའི་ལྷ་ཚོགས་ལ་སྔགས་ཀྱི་མཐར་འབྲུ་གསུམ་བཏགས་ནས་འབུལ་ཞིང་།བླ་མ་ལ་དཔྲལ་བའི་ཐད་དང་།དཀྱིལ་འཁོར་བ་དང་ཡི་དམ་ལ་སྙིང་གའི་ཐད་ནས་དང་མགྲོན་གཞན་ལ་ལྟེ་བ་མན་ནས་གཏོར་ཏེ་མཆོད།འདིའི་ཚེ་ནང་མཆོད་འབུལ་ཡུལ་གྱི་དཀྱིལ་འཁོར་བ་ཟུར
་བྱས་ཀྱང་མི་འགལ་ཞིང་།དེ་མ་བྱས་པར་བསྒོམ་པ་ཉིད་ལ་འབུལ་བའང་འཐད་ཅིང་བདེའོ།།དེ་ནས་གསང་མཆོད་ནི།མཁའ་གསང་བྱིན་གྱིས་བརླབས་ཏེ།ཡབ་ཡུམ་སྙོམས་པར་ཞུགས་པའི་བྱང་ཆུབ་ཀྱི་སེམས་ཞུ་བའི་བདེ་བས་ལྷ་ཐམས་ཅད་ཚིམ་པར་བསམས་པའི་སྒོ་ནས
མཆོད་ཅིང་།བདེ་བས་སྟོང་པ་ངེས་པར་བསམ་པ་ནི་དེ་ཁོ་ན་ཉིད་ཀྱི་མཆོད་པར་འགྱུར་རོ།།སྒྲུབ་ཐབས་ལ་ལའི་ཚིག་ཟིན་ལ་དེ་ཁོ་ན་ཉིད་ཀྱི་མཆོད་པ་མེ་གསལ་ཡང་མན་ངག་གིས་བྱེད་པ་ཡིན་ནོ།།ལྔ་པ་ཉེར་བསྡུ་ནི།རང་གི་ཐུགས་ཀའི་ཞེས་སོགས་ལྟར་བྱ་བ་ཡིན་ལ།དེ་ཡང་དཀྱིལ
འའཁོར་རྒྱལ་མཆོག་བསྒོམས་པ་ཡིན་ན།ལྷག་མོས་ཀྱི་སྐབས་བཞིན་ལྷ་རྣམས་སྤྱན་དྲངས་ནས་གནས་རྣམས་སུ་འགོད་པ་ཡིན་ལ།འོན་ཀྱང་འདིར་ཡུམ་ལུས་ལ་མི་འགོད་པས་རེག་བྱ་རྡོ་རྗེ་མ་ཞེས་མི་བརྗོད་པའི་རྒྱུ་མཚན་དེ་ཡིན་ནོ།།དང་པོ་སྦྱོར་བ་ཙམ་ལ་ནི་ལྷ་ཉེར་བསྡུ་མི་དགོས་ཤིང

གང་བྱས་ཀྱང་གཞལ་ཡས་ཁང་གི་ཆ་རྣམས་འོད་ཀྱི་རྣམ་པར་ལུས་ལ་བསྡུ་དགོས།དབང་བསྐུར་བའི་ཚེ་ལུས་དཀྱིལ་གྱི་ལྷ་མི་ཞུ་བར་བཤད་པ་ལྟར་ན།ལྷ་སྔ་ཕྱི་གཉིས་དབྱེར་མེད་དུ་མོས་དགོས་པར་མངོན།རང་ཡབ་ཡུམ་སྙོམས་པར་ཞུགས་པའི་སྦྱོར་མཚམས
ནས་བྱང་ཆུབ་སེམས་ཀྱི་འོད་ཟེར་འཕྲོས་ཏེ་སེམས་ཅན་ཐམས་ཅད་ལ་དབང་བསྐུར་བ་ནས་རྡོ་རྗེ་འཆང་དུ་གྱུར་པ་རྣམས་རང་གི་འོད་ཟེར་གྱིས་དྲངས་ནས་རང་ཉིད་ལ་ཐིབ་པར་བསམས་ཏེ།ཨོཾ་ཡོ་ག་ཤུདྷ་སོགས་ཀྱི་སྔགས་བརྗོད།ཡོ་ག་ནི་རྣལ་འབྱོར།ཤུདྡྷ་ནི་དག་པ།སརྦ་དྷརྨཱ
ནི་ཆོས་ཐམས་ཅད།ཡོ་ག་ཤུདྡྷོ་྅ཧཾ་ནི།རྣལ་འབྱོར་དག་པའི་བདག་ཉིད་ངའོ་ཞེས་པའོ།།གཉིས་པ་ཐུན་མཚམས་སུ་གཏོར་མ་དང་ཡུམ་བརྟས་པར་བྱེད་པའི་རྣལ་འབྱོར་སོགས་འགའ་ཞིག་གཞན་དུ་ཤེས་པར་བྱ་ཞིང་།གཏོར་སྔགས་ཀྱི་མཇུག་གི་སརྦ་དུཥྚཱཾ་སོགས
་དོན་ནི།སརྦ་དུཥྚཱཾ་ནི་གནོད་བྱེད་ཐཾད།ས་མ་ལ་ནི་དཾ་ཚིག་མུ་དྲ་ནི་ཕྱག་རྒྱ་པྲ་བྷཉྫ་ཀ་ནི་རབ་ཏུ་འཇོམས་པ།བྷྲ་མ་ནི་བདག་།།ཤནྟི་ནི་ཞི་བ།རཀྵ་ཙ་ནི་སྲུང་བ།ཀུ་རུ་ནི་མཛོད་ཅིག་ཅེས་བའོ།།སྔོན་ལམ་ལས།དེས་ནི་རྫས་སྔགས་འཁྲུལ་འཁོར་བསམ་ག་ཏན་ལ།
ཞེས་སོགས་རྐང་པ་བཞིས་ལས་རྒྱང་མཆོག་ཀྱང་སྟན་ཏེ་ཇི་ར་རའི་འཆད་དོ།།བཞི་པ་ནི།ལུགས་འདིར་སྒྲུབ་ཐེབས་རྒྱས་བསྡུས་གཉིས་སུ་ངེ་བ་ཤིང་།ཐུན་བཞིར་བྱེད་པའི་ཚེ།ཐོག་མཐའ་གཉིས་རྒྱས་ཤིང་བར་པ་གཉིས་བསྡུས་པ་དང་།ཐེག་མ་རྒྱས་ཤིང་གཞན

གསུམ་བསྡུ་བ་སོགས་བྱེད་ཚུལ་མི་འདྲ་བ་དུ་མ་ཡོད་པ་ལས་འདིར་རྒྱས་པ་ནི་སྒྲུབ་ཐབས་རྒྱས་པར་བཤད་པ་ལྟར་དང་བསྡུས་པ་ནི་དང་པོ་སྦྱོར་བ་ཙམ་བསྒོམ་པ་དང་སྔགས་བཟླ་བའི་ཚེ་ལུས་དཀྱིལ་གྱི་ཐུགས་ཁར་སྔགས་བཀོད་ནས་བཟླས་པ་བྱེད་པ་ཡིན་ལ།དེ་གཉིས་ཀ་ལ
མངོན་རྟོགས་ཀྱི་ཚིག་ཉུང་ངུར་བྱས་ཏེ་འདོན་ཚུལ་ཁོ་བོས་རྗེ་ཡབ་སྲས་དང་པཎ་ཆེན་གོང་མའི་མན་ངག་ལ་བརྟེན་ནས་འཆད་ནུས་མོད།འདིར་མི་འཆད་དེ།ལོགས་སུ་བཤད་ཟིན་པའི་ཕྱིར་རོ།།རྒྱས་བསྡུས་གང་བསྒོམས་ཀྱང་དམིགས་པ་ཡིད་ལ་བྱ་ཚུལ་མདོར་བསྡུས་ནི།བསྐྱེད
མ་གྱི་སྦྱང་བྱའི་གཙོ་བོ་ཐ་མལ་གྱི་སྣང་ཞེ་ན་གཉིས་ཡིན་ལ།ཐ་མལ་གྱི་སྣང་བའི་གཉེན་པོར་གསལ་སྣང་ལ་སློབ་པ་དང་།ཞེན་པའི་གཉེན་པོར་ང་རྒྱལ་ལ་སློབ་པ་ཡིན་ནོ།།སློབ་ཚུལ་ནི།བདེན་སྟོང་སྒྱུ་མ་ལྟ་བུའི་ངང་ནས་འབྲས་དུས་ཀྱི་རྟེན་བརྟེན་པ་དེ་དང་དེའོ་སྙམ་དུ་བསྒོམ་པ
ཡིན་ནོ།།ལྔ་པ་ནི།རྟེན་བརྟེན་པའི་དཀྱིལ་འཁོར་ཐམས་ཅད་ལ་གསལ་སྣང་ཤིན་ཏུ་བརྟན་པོ་གཞུང་ནས་བཤད་པ་ལྟར་ཐོབ་ཅིང་།རང་གི་ངང་གིས་མཉམ་པར་འཇོག་པ་ཡོངས་སུ་རྫོགས་པ་དེའི་ཚེ་ཕྲ་རགས་མཐར་ཕྱིན་པའོ།།འཕྲོས་དོན་སྒྲུབ་ཐབས་ཀྱི་ཆིངས་བསྡུས་ཏེ
བཤད་ན།བསྐྱེད་རིམ་ལ།བསྙེན་སྒྲུབ་བཞི།རྣལ་འབྱོར་བཞི།ཏིང་ངེ་འཛིན་གསུམ།དེ་ཉིད་ནི་དགུ།རྡོ་རྗེ་བཞིའི་ཆིངས་རྣམས་ལས་དང་པོ་ནི།ཡེ་ཤེས་ཀྱིས་བསྒོམ་པ་ནས་ལྷག་མོས་འོད་གསལ་དུ་སྡུད་པའི་བར་བསྙེན་པ་དེ་ནས་ལུས་དཀྱིལ་གྱི་བར་ཉེ་སྒྲུབ།སྒོ་གསུམ་བྱིན

བརླབ་ནས་རིགས་བདག་གི་རྒྱས་འདེབས་ཀྱི་བར་སྒྲུབ་པ།དཀྱིལ་འཁོར་རྒྱལ་མཆོག་ཨན་སྒྲུབ་ཆེན་པོ།།གཉིས་པ་ནི།ཡེ་ཤེས་ཀྱིས་ནས་ཟླ་བ་ལས་བྱང་ཆུབ་པའི་བར་རྣལ་འབྱོར།མངོན་བྱང་ལྷག་མ་གསུམ་རྗེས་སུ་རྣལ་འབྱོར།ལུས་དཀྱིལ་ཤིན
ཏུ་རྣལ་འབྱོར།སྒོ་གསུམ་བྱིན་པརླབ་ནས་རིག་མ་འདུ་བྱ་བའི་བར་རྣམ་འབྱོར་ཆེན་པོའོ།།གསུམ་པ་ནི་དང་པོ་སྦྱོར་བའི་ཏིང་ངེ་འཛིན་སོགས་གསུམ་མོ།།བཞི་པ་ནི།གནས་ཀྱི་དེ་ཉིད་ནས་དངོས་གྲུབ་འབྲིང་སྒྲུབ་པའི་དེ་ཉིད་ཀྱི་བར་ཉེ་དགུའོ།།ལྔ་པ་ནི།རྒྱུད་ཕྱི་མ་ལས
དང་པོ་སྟོང་ཉིད་བྱང་ཆུབ་སྟེ།།གཉིས་པ་ས་བོན་བསྡུས་པའོ།།གསུམ་པ་གཟུགས་ནི་རྫོགས་པ་སྟེ།།བཞི་པ་ཡིག་དགོད་པའོ།།ཞེས་གསུངས་པ་ལྟར།གནས་སམ་ཡེ་ཤེས་ཀྱིས་ནས་ལྷག་མོས་འོད་གསལ་དུ་བསྡུས་པའི་བར་དང་པོ་དང་།དེ་ནས་ཕྱག་མཚོན་རྡོ་རྗེ་ལབ
བྱང་ཆུབ་པའི་བར་གཉིས་པ་དང་།དང་པོའི་མགོན་པོ་ནས་ལུས་དཀྱིལ་རྫོགས་པའི་བར་གསུམ་པ་དང་།སྐུ་གསུང་ཐུགས་བྱིན་གྱིས་བརློབ་པ་ནས་མཆོད་པའི་བར་རམ་དངོས་གྲུབ་འབྲེང་སྒྲུབ་པའི་བར་བཞི་པའོ།།སྤྱིར་བསྐྱེད་རིམ་པའི་དངོས་གྲུབ་དེ་ལ་གསུམ་ཡོད་དེ།སྒྲོན་གསལ་
ལས།ཞི་སོགས་བྱ་བའི་ཆོ་ག་དང་།།དེ་བཞིན་གྲུབ་པ་བརྒྱད་དང་ནི།།སངས་རྒྱས་ཀྱང་ནི་མཆོག་ཡིན་ནོ།།ཞེས་གསུངས་པའི་ཕྱིར་རོ།།དེ་ལྟར་ཚུལ་བཞིན་ཉམས་སུ་བླངས་ན་གྲུབ་ཆེན་བརྒྱད་དང་སངས་རྒྱས་ཀྱི་གོ་འཕང་ཡང་ཚེ་འདིར་ཐོབ་པར་གསུངས་པ་བཞིན་ཡིན་ནའང་།

་ལྟའི་དུས་ཀྱི་གང་ཟག་གིས་ནི་དེ་ལྟར་མ་གྲུབ་ཀྱང་སྐྱེ་བ་ཕྱི་མ་གཞན་དང་གཞན་དུ་སྔགས་སྒྲུབ་པའི་སྐལ་ལྡན་དུ་གྱུར་ཏེ།ལམ་རིམ་གྱིས་བགྲོད་ནས་འཚང་རྒྱ་བའི་བག་ཆགས་བཟང་པོ་འཇོག་པ་ལ་ནི་གཞན་དང་མི་འདྲ་བའི་ཕན་ཡོན་ཆེན་པོ་ཡོད་ཚུལ་གྱི་ཁུངས་གོང་དུ་སྨོས་ཟིན་པ་རྣམས
དང་གཞན་ཡོད་པས།རང་ནུས་དང་བསྟན་པའི་བག་ཆགས་བརྟན་པོ་རེ་རང་རྒྱུད་ལ་ལེགས་པར་བཞག་པར་བྱའོ།།།།སྨྲས་པ།ཐུབ་པའི་གཞུང་རབ་ཀུན་གྱི་རབ་དང་ཕུལ།།དཔལ་ལྡན་རྣལ་འབྱོར་བླ་ན་མེད་པའི་རྒྱུད།།དེ་ཡི་དང་ནས་ཤིན་ཏུ་ཆེས་ཟབ་པ།།དཔའ་ལྡན་གསང་བ་དུས་པའི་རྒྱུད
་གྲག་ལ།།རྒྱུད་འདི་མཐོང་ཐོས་དྲན་དང་རེག་རྣམས་ཀྱང་།།བྱང་ཆུབ་རྡོ་རྗེ་དང་འདྲ་ཕྱག་ཡུལ་དུ།།རྒྱལ་བ་ཉིད་ཀྱིས་དངོས་སུ་གསུངས་གྱུར་ན།།གང་འདི་འཆད་ཉན་ཐོས་པས་སྒོམ་པ་རྐུན།།རྡོ་རྗེ་འཆང་དང་འདྲ་བར་ཅིས་འི་བལྟ།།སྔོན་བསགས་ལེགས་སྤྱད་སྨོན་ལམ་མཐུ་བརྟན་པས།།ཕྱོགས་འདིར་མདོ་སྔགས་བསྟན་པའི་སྲོལ་ཆེན
།།སྔོན་མེད་བཟུང་ནས་སྤེལ་བའི་སྐྱེས་བུ་མཆོག།།བསྟན་པའི་གདུགས་ངན་འཛིན་པ་ཞིག་ཀྱང་བྱོན།།དེ་ཡི་མཐུ་ལས་རྒྱུད་གྲྭ་གསར་བཙུགས་ཀྱི།།ཐོག་མའི་གོ་སར་གྱུར་པའི་མཁས་རློམ་ཞིག།དངོས་གྲུབ་གཉིས་ཀྱི་གཉེར་གྱུར་གསུང་བཟང་འདིར།།འཇུག་པའི་བརྩོན་པས་རང་ཉིད་རལ་པ་བྱས།།ཚུལ་འདིར་འབད་ལས་གྱུར་པའི་དགེ
ས་བདག།རྟག་ཏུ་ལམ་བཟང་འདི་དང་མི་འབྲལ་ཞིང་།།མདོ་ཉུད་དགོངས་འགྲེལ་བཅས་པའི་དམ་ཆོས་ཀུན།།ཐུབ་པའི་དགོངས་པ་ཇི་བཞིན་འཛིན་གྱུར་ཅིག།ཅེས་པ་འདི་ཡང་།བསྟན་པའི་མངའ་བདག་ཅོ་ནའི་ཀོ་རུ་ཤྲི་ནང་སོས་ཕྱགས་འདིར་རྒྱུད་ཀྱི་འཆད་ཉན་གསར་དུ་བཙུགས་པའི་ཚེ།འདི་ལྟ་བུ་ཞིག་གྱིས་ཞེས་གཟུང་གིས།

བསྐུལ་པ་དང་།རང་གི་སློབ་མ་དད་ལྡན་འགའ་ཞིག་གིས་ཀྱང་བསྐུལ་བས་རྐྱེན་བྱས་ཏོ།།ཤཱཀྱའི་དགེ་སློང་གྲགས་བཤད་སྒྲུབ་ཀྱིས་སློབ་དཔོན་རྡོ་རྗེ་འཆང་བློ་གྲོས་རྒྱ་སོགས་ཡོང་བ་འཛིན་དུ་ངའི་བཀའ་དྲིན་ལ་བརྟེན་ནས
འདི་སྐོར་གྱི་དང་་ལུང་མན་ངག་རྣམས་ཐོབ་པའི་མཐུ་ལས།ཚུལ་འདི་ཡུངས་དང་བཅས་ཏེ་རྒྱས་པར་འཆད་ནུས་པར་མང་དུ་དོགས་ཏེ